**Raport për rezultatet e konsultimit publik**

1. **Titulli i draft aktit**

 Për projektligjin “Për organizimin dhe funksionimin e Shërbimit Përmbarimor Gjyqësor Shtetëror”

1. **Kohëzgjatja e konsultimeve**

 Konsultimet në portalin e rregjistrit elektronik: 20 ditë pune

1. **Metoda e konsultimit**

Metodat e konsultimit publik të përdorura si vijon:

a. Konsultimi në portalin “Regjistri Elektronik për Njoftimet dhe konsultimet Publike” për periudhën 20.06.2022 – 18.07.2022, gjatë së cilës nuk janë përcjellë komente.

Aktivitetet e realizuara:

20 Qershor 2022 – 18 Korrik 2022 : Projektligji në fjalë, në zbatim të ligjit nr.146/2014 “Për njoftimin dhe konsultimin publik”, i nënshtrohet procesit të konsultimit në portalin e “Regjistrit elektronik për Njoftimeve dhe Konsultimeve Publike Projektligji, relacioni shpjegues, si dhe Raporti i Vlerësimit të Ndikimit janë publikuar në RENJK ku çdo palë e interesuar është njohur me dokumentet përkatëse. Gjithashtu, institucionet me të cilat është kryer konsultimi janë njohur me këto dokumente përmes përcjelljes se tyre në rrugë zyrtare.

1. **Palët e interesit të përfshira**

Projektligji është hartuar nga Ministria e Drejtësisë në bashkëpunim të ngushtë me Drejtorinë e Përgjithshme të Përmbarimit. Në përfundim të këtij procesi projektligji i është nënshtruar konsultimit publik përmes publikimit të tij në Regjistrin Elektronik për Njoftimet dhe Konsultimet Publike dhe dërgimit për mendim disa institucioneve.

Projektakti është konsultuar me të gjitha grupet e interesit duke përfshirë Ministrinë e Financave dhe Ekonomisë, Ministrinë e Brendshme dhe Këshillin e Lartë Gjyqësor, ku këto të fundit kanë shprehur dakordësinë e tyre në përfundim të procesit të bashkërendimit të projektligjit.

1. **Pasqyra e komenteve të pranuara me arsyetimin e komenteve të pranuara/ refuzuara**

Nga konsultimi publik i kryer në regjistrin elektronik në zbatim të ligjit nr.146/2014 “Për njoftimin dhe konsultimin publik” nuk ka pasur komente apo propozime të caktuara mbi përmbajtjen e projektligjit.